CELEX: 62007CA0442
Language: hu
Date: 2008-12-09 00:00:00
Title: C-442/07. sz. ügy: A Bíróság (nagytanács) 2008. december 9-i ítélete (az Oberster Patent- und Markensenat [Ausztria] előzetes döntéshozatal iránti kérelme) – Verein Radetzky-Orden kontra Bundesvereinigung Kameradschaft Feldmarschall Radetzky (Védjegyek – A 89/104/EGK irányelv – 12. cikk – Megszűnés – Nonprofit egyesület által lajstromozott megjelölések – A védjegy tényleges használatának fogalma – Jótékonysági tevékenység)

21.2.2009   
            
            
               HU
            
            
               Az Európai Unió Hivatalos Lapja
            
            
               C 44/17
            
         A Bíróság (nagytanács) 2008. december 9-i ítélete (az Oberster Patent- und Markensenat [Ausztria] előzetes döntéshozatal iránti kérelme) – Verein Radetzky-Orden kontra Bundesvereinigung Kameradschaft „Feldmarschall Radetzky”
   (C-442/07. sz. ügy) (1)
   
   (Védjegyek - A 89/104/EGK irányelv - 12. cikk - Megszűnés - Nonprofit egyesület által lajstromozott megjelölések - A védjegy „tényleges használatának’ fogalma - Jótékonysági tevékenység)
   (2009/C 44/28)
   Az eljárás nyelve: német
   A kérdést előterjesztő bíróság
   Oberster Patent- und Markensenat
   Az alapeljárás felei
   
      Felperes: Verein Radetzky-Orden
   
      Alperes: Bundesvereinigung Kameradschaft „Feldmarschall Radetzky”
   Tárgy
   Előzetes döntéshozatal iránti kérelem – Oberster Patent- und Markensenat – A védjegyekre vonatkozó tagállami jogszabályok közelítéséről szóló, 1988. december 21-i 89/104/EGK első tanácsi irányelv (HL 1989. L 40., 1. o.; magyar nyelvű különkiadás 17. fejezet, 1. kötet, 92. o.) 12. cikke (1) bekezdésének értelmezése – Valamely nonprofit egyesület által katonai hagyományok megőrzése céljából és adománygyűjtés és -osztás keretében üzleti iratokon, levelezéseken valamint reklámanyagokon és kitűzőkön használt védjegyek – E használat „tényleges használatnak” történő minősítése, amely lehetővé teszi a védjegyhez fűződő jogok fenntartását.
   Rendelkező rész
   A védjegyekre vonatkozó tagállami jogszabályok közelítéséről szóló, 1988. december 21-i 89/104/EGK első tanácsi irányelv 12. cikkének (1) bekezdését úgy kell értelmezni, hogy a védjegy tényleges használatának minősül, ha a védjegyet valamely nonprofit egyesület a nyilvánossággal való kapcsolatában, a rendezvények hirdetése során, az üzleti iratain, valamint a reklámanyagain használja, az egyesület tagjai pedig azt az adományok gyűjtése és szétosztása során kitűzőként viselik.
   
      (1)  HL C 283., 2007.11.24.